CELEX: 62010CN0034
Language: da
Date: 2010-01-21 00:00:00
Title: Sag C-34/10: Anmodning om præjudiciel afgørelse indgivet af Bundesgerichtshof (Tyskland) den 21. januar 2010 — Prof. Dr. Oliver Brüstle mod Greenpeace e.V.

17.4.2010   
            
            
               DA
            
            
               Den Europæiske Unions Tidende
            
            
               C 100/19
            
         Anmodning om præjudiciel afgørelse indgivet af Bundesgerichtshof (Tyskland) den 21. januar 2010 — Prof. Dr. Oliver Brüstle mod Greenpeace e.V.
   (Sag C-34/10)
   2010/C 100/29
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Prof. Dr. Oliver Brüstle
   
      Sagsøgt: Greenpeace e.V.
   
      Præjudicielle spørgsmål
   
   
               1)
            
            
               Hvad skal der forstås ved udtrykket »menneskelige embryoner« i artikel 6, stk. 2, litra c), i direktiv 98/44/EF (1)?
               
                           a)
                        
                        
                           Er alle udviklingsstadier i menneskelivet helt fra befrugtningen af en ægcelle omfattet heraf, eller er der andre betingelser, der skal være opfyldt, som f.eks. opnåelse af et bestemt udviklingsstadie?
                        
                     
                           b)
                        
                        
                           Er følgende organismer også omfattet heraf:
                           
                                       1)
                                    
                                    
                                       ubefrugtede menneskelige ægceller, hvori der er transplanteret en cellekerne fra en moden menneskecelle
                                    
                                 
                                       2)
                                    
                                    
                                       ubefugtede menneskelige ægceller, der er stimuleret til deling og videreudvikling gennem partenogenese?
                                    
                                 
                     
                           c)
                        
                        
                           Er stamceller, der er udvundet af menneskelige embryoner i blastocyst-stadiet, også omfattet?
                        
                     
         
               2)
            
            
               Hvad forstås ved udtrykket »anvendelse af menneskelige embryoner til industrielle eller kommercielle formål«? Er enhver kommerciel udnyttelse som omhandlet i direktivets artikel 6, stk. 1, omfattet heraf, navnlig også. anvendelse med henblik på videnskabelig forskning?
            
         
               3)
            
            
               Kan en teknisk viden i henhold til direktivets artikel 6, stk. 2, litra c), ikke patenteres, hvis anvendelsen af menneskelige embryoner ikke er omfattet af den tekniske viden, som er angivet i patentet, men anvendelsen af menneskelige embryoner er en nødvendig forudsætning for anvendelsen af denne viden,
               
                           a)
                        
                        
                           fordi patentet vedrører et produkt, hvis fremstilling nødvendiggør forudgående destruktion af menneskelige embryoner, eller
                        
                     
                           b)
                        
                        
                           fordi patentet vedrører en metode, for hvilken et sådant produkt er nødvendigt som grundmateriale?
                        
                     
         
      (1)  Europa-Parlamentets og Rådets direktiv 98/44/EF af 6.7.1998 om retlig beskyttelse af bioteknologiske opfindelser (EFT L 213, s. 13).